চুয়াডাঙ্গা থেকে সনজিত কর্মকার ঃ আগামী ১০ ও ১১ জুলাই ইসলামী আন্দোলন বাংলাদেশ আহূত হরতালের সমর্থনে শুক্রবার বিক্ষোভ মিছিল ও প্রতিবাদসভা করেছে দলের চুয়াডাঙ্গা জেলা শাখা। বেলা সাড়ে ৫টার দিকে চুয়াডাঙ্গা নিউ মার্কেটের সামনে থেকে বিক্ষোভ মিছিলটি বের হয়ে রেল বাজারের দিকে যাওয়া  চেষ্টা করলে পোস্ট অফিসের সামনে পুলিশ বাধা দেয়। এরপর বিক্ষোভ মিছিলটি বড়বাজার শহীদ হাসান চত্বর হয়ে ডিসি কোর্টের দিকে রওনা হয়। পুরোনো জেলখানার কাছে গেলে পুলিশ আবার বাধা দেয়। এ সময় দলের নেতাকর্মীদের সাথে পুলিশের কথাকাটাকাটি হয়। পরে মিছিলটি চুয়াডাঙ্গা বড়বাজারের শহীদ হাসান চত্বরে ফিরে এসে সমাবেশের প্রস্তুতি নেয়। এ সময় পুলিশ নেতাকর্মীদের ছত্রভঙ্গ করার চেষ্টা করলে নেতৃবৃন্দের নির্দেশে কর্মীরা মাটিতে বসে পড়েন। সেখানে সমাবেশে বক্তৃতা করেন জেলা সভাপতি প্রভাষক আবুল হাসান, সাধারণ সম্পাদক ডা. জিনারুল ইসলাম, সাংগঠনিক সম্পাদক  মাও. সাইফুল ইসলাম, যুগ্ম সম্পাদক রুহুল আমিন সোহেল, মাও. হারুনার রশিদ, হাসানুজ্জামান সজিব, মাও. মাহবুবুর রহমান গওহরী, ছাত্রনেতা ইমরান সরকার প্রুখ। বক্তারা আগামী ১০ ও ১১ জুলাই আহূত দেশব্যাপি হরতাল পালন করার জন্য দেশবাসীর প্রতি আহবান জানান।    সংবিধান থেকে আল্লাহর ওপর পূর্ণ বিশ্বাস ও আস্থা বাদ দিয়ে ধর্ম নিরপেতা সংযোজন ও মতা কুগিত করার জন্য তত্ত্বাবধায়ক সরকার প্রথা বাতিল করার প্রতিবাদে ইসলামী আন্দোলন বাংলাদেশ এ হরতালের ডাক দিয়েছে।